Helsingin seutu

**Helsingin seutu** () on Suomessa sijaitseva   asukkaan kasvukeskus ja metropolialue. Viranomaiskielen *Helsingin seutu* koostuu 14 kunnasta: pääkaupunkiseudun kunnat Helsinki, Espoo, Vantaa ja Kauniainen, sekä kehyskunnat Hyvinkää, Järvenpää, Kerava, Kirkkonummi, Nurmijärvi, Sipoo, Tuusula, Vihti, Mäntsälä ja Pornainen. Helsingin seutu sijaitsee Suomen eteläosassa Suomenlahden rannalla.

Helsingin seutu on Suomen suurin kaupungistunut alue ja se on talouden, kulttuurin, tieteen, ja politiikan osalta maan tärkein keskus. Viisi Suomen viidestätoista yliopistosta ja useimmat suuryritysten pääkonttorit sijaitsevat seudulla, kuten myös Suomen päälentoasema Helsinki-Vantaa.

Alueella toimivia yhteistyöelimiä ovat muun muassa joukkoliikennettä hoitava Helsingin seudun liikenne (HSL) sekä muun muassa jätehuoltoa ja vesihuoltoa hoitava Helsingin seudun ympäristöpalvelut (HSY).

Seudulla on tiiviistä maankäytöstä huolimatta myös laajoja virkistys- ja luonnonalueita. Asutus on kuitenkin keskimäärin väljää – jopa Pohjoismaiden mittakaavassa – mutta tiivistä Suomen oloissa. Toisaalta pohjoismaiseen taajamamääritelmään perustuvan Helsingin keskustaajaman väkiluku vuoden 2019 lopussa oli 1&nbsp;305&nbsp;893 asukasta ja pinta-ala 631,11&nbsp;km². Tämä tarkoittaa yhtenäistä kaupunkimaisesti asutettua aluetta, jossa rakennusten väli ei ylitä 200 metriä. Taajama ulottuu yhtenäisenä 12 kunnan alueelle (kahdeksan kuntakeskusta sijaitsee taajaman alueella), ja sen väestötiheys on 1&nbsp;836,8 asukasta neliökilometriä kohden.

Yleiskielisellä ilmaisulla *Helsingin seutu* ei välttämättä ole tarkkaa merkitystä, vaan se voi tarkoittaa karkeasti Helsinkiä ja sen lähiseutuja.

## Talous

Helsingin seutu on ylivoimaisesti Suomen vaurainta aluetta. Se tuottaa koko maan bruttokansantuotteesta yli kolmanneksen. Asukasta kohti BKT on 54&nbsp;444&nbsp;€, kun se koko maassa on 40&nbsp;999&nbsp;€ ja Euroopan unionissa keskimäärin 28&nbsp;280&nbsp;€  . Myös työllisyysaste on parempi ja työttömyys alhaisempi kuin maassa keskimäärin. Alueella sijaitsee noin 812&nbsp;300 työpaikkaa.

Helsingin seutu on Suomen suurin yritystoiminnan keskus, ja sillä on merkittävä rooli koko maan kansantaloudessa ja työllisyydessä. Seudulla asuu lähes kolmannes maan väestöstä, syntyy lähes 44 prosenttia koko maan yritysten liikevaihdosta ja työskentelee 33&nbsp;prosenttia henkilöstöstä. Yritykset tarjoavat kolme seudun neljästä työpaikasta.

## Liikenne

Seudun autoilijoita palvelevat kuusi suurta säteittäistä tieliikenneväylää, Kantatie 51, Valtatie 1 (Turunväylä), Valtatie 3, Tuusulanväylänä tunnettu Kantatie 45, Lahdenväylänä tunnettu Valtatie 4 ja Valtatie 7, sekä kolme kehätietä Kehä I, Kehä II ja Kehä III, joista Kehä II on nykyisellään vain poikittaistie. Näiden suurten liikenneväylien liikennemäärät ovat usein noin 50&nbsp;000–100&nbsp;000 ajoneuvoa vuorokaudessa. Vilkkain tie on Kehä I Länsi-Pakilassa, 113&nbsp;000 ajoneuvoa vuorokaudessa.

Helsinkiläisiä palvelee myös laaja raideliikenneverkosto. Säteittäisiä junaratoja menee Karjaalle, Vantaankoskelle, Riihimäelle sekä Lahteen. Vantaan ja Helsingin yhdistävät Kehärata. Helsingissä ja Espoossa joukkoliikenteen matkustajia palvelee 30 aseman metroverkko, jota saatetaan tulevaisuudessa laajentaa itään (Itämetro). Helsingissä on myös raitiotieverkko ja kattava linja-autoliikenteen verkosto.

Seudun asukkaiden liikenteen suunnittelusta vastaa Helsingin seudun liikenne -kuntayhtymä. HSL hankkii linja-auto-, raitiovaunu-, metro-, lautta- ja lähijunaliikennepalvelut ja vastaa Helsingin seudun liikennejärjestelmän suunnitelman laatimisesta. HSL huolehtii myös joukkoliikenteen markkinoinnista ja matkustajainformaatiosta, hyväksyy taksa- ja lippujärjestelmän ja lippujen hinnat sekä vastaa matkalippujen tarkastuksesta.

Alueen lentoliikennettä hoitaa Finavian ylläpitämä Helsinki-Vantaan lentoasema. Se on koko Suomen suurin lentoasema sekä Pohjois-Euroopan johtava kaukoliikenneasema Euroopan ja Aasian välisessä liikenteessä.

## Väestö

## Kuvia


Tiedosto:Suurkirkko Helsinki maaliskuu 2002 IMG 0629.JPG|Helsingin empirekeskustaa.
Tiedosto:Länsiväylä pohjoispuolta Keilalahti 23 kesä 2009.jpg|Espoon Keilaniemeä.
Tiedosto:Vantaa church.jpg|Vantaan Pyhän Laurin kirkko.
Tiedosto:Kauniainen street view.jpg|Bredantie Kauniaisissa.
Tiedosto:Tr2Locomotive.jpeg|Veturi Tr2 Rautatiemuseossa Hyvinkäällä.
Tiedosto:A Kivi was born here H6919 A Kiven synnyinkoti C.JPG|Aleksis Kiven syntymäkoti Nurmijärvellä.
Tiedosto:Puistoblues.jpg|Puistoblues Järvenpäässä.
Tiedosto:Skiing and ice skating on Lake Tuusulanjärvi I3790 C.JPG|Retkiluistelua Tuusulanjärvellä Tuusulassa.
Tiedosto:Porkkalanniemi coast.JPG|Porkkalanniemen rantaa Kirkkonummella.
Tiedosto:Kerava New Water Tower H0207 Vesitorni illalla C.jpg|Vesitorni ja säätutka Keravalla.
Tiedosto:Ympyrkäinenlampi in Nuuksio National Park.jpg|Ympyrkäinenlampi Vihdissä Nuuksion kansallispuistossa.
Tiedosto:Sipoon lukio.jpg|Sipoon lukio.
Tiedosto:Laukkosken vesivoimala.jpg|Laukkosken vesivoimala Pornaisissa.


## Tulevaisuus

Tulevaisuudessa Helsingin seutua on tarkoitus laajentaa rautatieväylien avulla. Tällä halutaan vähentää tieliikenteen ympäristöhaittoja, lievittää ruuhkia ja estää kaupunkirakenteen hajoaminen. Olemassa olevia väyliä ovat lähiliikenneradat Riihimäelle ja Karjaalle sekä Lahden oikorata.

Tämän lisäksi Helsinki suunnittelee metron jatkamista Sipooseen. 

Pidemmän tähtäimen suunnitelmia ovat Elsa-rata Nummelaan ja Lohjalle, Klaukkalan rata Nurmijärven Klaukkalaan ja Suomirata Helsingistä Tampereelle Helsinki-Vantaan ali. Pitkällä aikavälillä tutkitaan itäradan rakentamista Keravalta Porvoon suuntaan.  

## Työssäkäyntialue

Työssäkäynti pääkaupunkiseudulla on mittavaa pääradan varren kunnista (Kerava, Järvenpää, Hyvinkää, Riihimäki) pääkaupunkiseudun lähiliikenteen junien nopeuden ja tiheän tarjonnan ansiosta.

Kunnat, joiden työvoimasta yli 35 prosenttia käy töissä pääkaupunkiseudulla, ovat Järvenpää, Kerava, Kirkkonummi, Nurmijärvi, Pornainen, Mäntsälä, Sipoo, Siuntio, Tuusula ja Vihti.

Kunnat, joiden työvoimasta 10&ndash;35 prosenttia käy töissä pääkaupunkiseudulla, ovat Askola, Hausjärvi, Hyvinkää, Inkoo, Karjaa, Karkkila, Lohja, Loppi, Porvoo, Pukkila ja Riihimäki.

## Katso myös
* Helsingin keskustaajama
* Kaupunkialue
* Metropolialue
* Pääkaupunkiseutu
* Helsingin seutukunta

## Lähteet

## Aiheesta muualla

* Helsingin seutuportaali
* Helsingin seudun opaskartta